kalixlouiis/myanmar-wikipedia-corpus huggingface dataset:
မိုက်ရိုင်းသည် မွေထိုင်းအားကစားဘက်တွင်လည်း မြန်မာနိုင်ငံကို ကိုယ်စားပြုကာ ၂၀၁၃ ခုနှစ်ဆီဂိမ်းနှင့် 2013 Asian Indoor and Martial Arts Games ပြိုင်ပွဲများတွင် ယှဉ်ပြိုင်ခဲ့ရာ ဆီဂိမ်းပြိုင်ပွဲ၌ ရွှေတံဆိပ်ဆု ရရှိခဲ့သည်။
လက်ဝှေ့အားကစားသမားဘဝ ကမ္ဘာ့လက်ဝှေ့ချန်ပီယံ ကိုယ်ခံပညာပေါင်းစုံအားကစားသမားဘဝ One Championship မွေထိုင်းအားကစားသမားဘဝ ရရှိခဲ့သည့် ဆုများ လက်ဝှေ့မှတ်တမ်း ကိုယ်ခံပညာပေါင်းစုံမှတ်တမ်း ကိုးကား ကဏ္ဍ:မြန်မာ အမျိုးသား အားကစားသမားများ။
မောင်ကြီး (၁၉၉၀ ခုနှစ်)မောင်ကြီးသည် မြန်မာလူမျိုး ကိုယ်ခံပညာအားကစားသမားတစ်ဦး ဖြစ်ကာ ဗန်တိုအားကစားနည်းကို အမေရိကန်ပြည်ထောင်စုသို့ မိတ်ဆက်ပေးခဲ့သူ တစ်ဦး ဖြစ်သည်။
Embassy of the Union of Myanmar: Burmese Bando in America. အတ္ထုပ္ပတ္တိ မောင်ကြီးကို ၁၉၃၆ ခုနှစ်တွင် ဖွားမြင်ခဲ့သည်။
သူဖခင်မှာ ဘသန်း (ကြီး) ဖြစ်သည်။
သူ၏ဖခင်သည် မြန်မာနိုင်ငံ အားကစားနှင့် ကာယပညာဦးစီးဌာန၏ ညွှန်ကြားရေးမှူး ဖြစ်သည်။
သားဖြစ်သူအား ကျန်းမာရေးကောင်းအောင် ထိန်းသိမ်းရန်၊ အမျိုးမျိုးသော ကိုယ်ခံပညာရပ်များကို လေ့လာရန်၊ အဖွဲ့အစည်းဆိုင်ရာအားကစားများတွင် ပါဝင်လှုပ်ရှားရန် တိုက်တွန်းခဲ့သည်။
၁၉၆၀ ခုနှစ် အစောပိုင်းတွင် မောင်ကြီးသည် မြန်မာ့ဗန်တိုကို ဝါရှင်တန်ဒီစီရှိ အမေရိကန်တက္ကသိုလ်တွင် စတင်ကာ သင်ကြားပေးခဲ့သည်။
သူသည် ၁၉၆၅ ခုနှစ်တွင် American Eagles men's soccer အသင်း၌ နည်းပြအဖြစ် လုပ်ဆောင်ခဲ့သည်။
He coached the American Eagles men's soccer team in 1965. ၁၉၆၆ ခုနှစ်တွင် မောင်ကြီးသည် အမေရိကန်ဗန်တိုအဖွဲ့အစည်း (ABA) ကို Athens, Ohio တို့၌ ဖွဲ့စည်းခဲ့သည်။
မကြာသေးခင်နှစ်များက မောင်ကြီးသည် ခေတ်သစ်မြန်မာ့ဗန်တိုအားကစားနည်းကို မြှင့်တင်ရန်အတွက် ကြိုးစားလုပ်ဆောင်ခဲ့သည်။
သူသည် အာဆီယံ၏ ကိုယ်ခံပညာအားကစားနည်းများကို အမေရိကန်နိုင်ငံတွင် တိုးတက်အောင်အောင် လုပ်ဆောင်ကာ လက်ခံလာစေရန် လုပ်ဆောင်ခဲ့သည်။
မောင်ကြီးသည် ကိုယ်ခံပညာကို တက်မြောက်သူတစ်ဦး ဖြစ်သလို နိုင်ငံတကာဥပဒေ၊ psycholinguistics နှင့် ဆက်ဆံရေးပညာများတွင်လည်း ပညာရှင်တစ်ဦး ဖြစ်သည်။
သူသည် ခရစ်ယာန်ဘာသာကို သက်ဝင်ယုံကြည်သူတစ်ဦး ဖြစ်ကာ တစ်ခါတစ်ရံ သမ္မာကျမ်းစာပါအကြောင်းအရာများကို သူ၏ သင်ရိုးညွှန်းတမ်းများတွင် ထည့်သွင်းကာ သင်ကြားလေ့ရှိသည်။
မောင်ကြီးသည် Athens, Ohio ရှိ Ohio တက္ကသိုလ်တွင် ပါမောက္ခတစ်ဦး ဖြစ်သည်။
သူသည် Ohio တက္ကသိုလ်တွင် ယဉ်ကျေးမှုပေါင်းစုံဆက်ဆံမှု၊ ကြားကာလ ဘောလုံးနည်းပြနှင့် Boxing လက်ဝှေ့နည်းပြအဖြစ် OU Boxing Club အတွက် ဆောင်ရွက်ခဲ့သည်။
ကိုးကား ကဏ္ဍ:၁၉၃၆ မွေးဖွားသူများ။
thumb|ဖီဝကန်နှင့် နေဝင်ချိန်မြင်ကွင်း ဖီဝကန် သည် နီပေါနိုင်ငံ၊ ပိုခါရာမြို့တွင် တည်ရှိသည့် သန့်ရှင်းကြည်လင်သည့် ရေကန်တစ်ခု ဖြစ်သည်။
ဤရေကန်ကို ယခင်က ဘိုင်ဒမ်တယ် ဟု ခေါ်ဆိုခဲ့ကြသည်။
ပိုခါရာလွင်ပြင်၏ တောင်ဘက်တွင် တည်ရှိသည်။
ပိုခါရာလွင်ပြင်သည် ပိုခါရမြို့တွင် ပါဝင်ပြီး ဆာရန်ကော့ (Sarangkot) နှင့် ကတ်ကိကော့ (Kaskikot) တို့၏ အစိတ်အပိုင်းများအဖြစ်လည်း ပါဝင်သည်။
ရေကန်သည် ချောင်းမှရေစီးဝင်သည့် ကန်ဖြစ်ပြီး ဆည်တစ်ခုက ရေကို ထိန်းသိမ်းပြုပေးသည်။
ထို့ကြောင့် ရေကန်သည် တစ်စိတ်တဒေသ သဘာဝသန့်ရှင်းသည့်ရေကန်တစ်ကန် ဖြစ်သည်။
ဤရေကန်သည် နီပေါနိုင်ငံတွင် ဒုတိယအကြီးဆုံး ရေကန်တစ်ကန် ဖြစ်သည်။
နီပေါနိုင်ငံ၊ ဂန်ဒကီပရာဒေ့ရှိ ရာရာကန် သည် နီပေါ၌ အကြီးဆုံး ဖြစ်သည်။
ဖီဝရေကန်သည် နီပေါနိုင်ငံတွင် လူသိများထင်ရှားဆုံးနှင့် လာရောက်လည်ပတ်သူအများဆုံး ရေကန်တစ်ခု ဖြစ်သည်။
နီပေါနိုင်ငံရှိ ရေကန်များထဲတွင် ရေကန်၌ အလယ်ဗဟို၌ Tal Barahi Temple ကျောင်းတော် တည်ရှိသည့် တစ်ခုတည်းသော ရေကန်လည်း ဖြစ်သည်။
ဖီဝကန်သည် ပင်ယ်ရေမျက်နှာပြင်အထိက ၇၄၂ မီတာ (၂၄၃၄ ပေ) အမြင့်၌ တည်ရှိပြီး ဧရိယာအားဖြင့် ၄.၄၃ စတုရန်းကီလိုမီတာ (၁.၇ စတုရန်းမိုင်) ကျယ်ဝန်းသည်။
ပျမ်းမျှရေအနက်သည် ၈.၆ မီတာ (၂၈ ပေ) မြင့်ပြီး အမြင့်ဆုံးရေအနက်မှာ ၂၄ မီတာ (၇၉ ပေ) ရှိသည်။
အများဆုံးသောရေထုထည်ပမာဏမှာ ခန့်မှန်းခြေ ၄၃,၀၀၀,၀၀၀ ကုဗမီတာ (၃၅၀၀၀ ဧကပေ) ရှိသည်။
အန်နာပူရတောင်တန်းသည် မြောက်ဘက်တွင် တည်ရှိပြီး ရေကန်မှနေ၍ အဖြောင့်အတိုင်းသွားမည်ဆိုပါက ၂၈ ကီလိုမီတာအကွာတွင် တည်ရှိသည်။
ရေကန်သည် Machhapuchhre တောင်နှင့် အခြားသော တောင်ထိပ်များဖြစ်သည့် Annapurna နှင့် Dhaulagiri တို့၏ တောင်အရိပ်များသည် ကန်ရေပြင်တွင် အရိပ်လာထင်နေသည့်အတွက်ကြောင့် ထင်ရှားသည်။
Tal Barahi ကျောင်းတော်သည် ကန်ထဲတွင် ကျွန်းတစ်ခုသဖွယ် တည်ရှိလျက်ရှိသည်။
ရေကန်သည် Chipledhunga မြို့၏အလယ်မှ လေးကီလိုမီတာအကွာတွင် တည်ရှိသည်။
မူလရင်းမြစ် ကန်၏ အနည်ကို လေ့လာဆန်းစစ်သည့်အခါတွင် ကန်၏ သက်တမ်းသည် BC 12640 – 12025 ဖြစ်သည်ဟု သိရှိရသည်။
သို့သော်လည်း ဖီဝကန်သည် ဘီစီ ၁၃၀၀၀ ခန့်အတောအတွင်းက ဖြစ်ပေါ်လာသည်ဟု ယူဆကြသည်။
ကန်၏ စီးပွားရေး ဖီဝကန်နှင့် ရေပေါ်ကစားနည်းများသည် ဖီဝမြို့တော်၏ ခရီးသွားများအား အဓိကဆွဲဆောင်လျက်ရှိသည့် အရာများ ဖြစ်သည်။
ကန်၏ မြောက်ဘက်ကန်ဘောင်အစပ်ကို ခရီးသွားများနေရာအဖြစ် ဖော်ဆောင်ခဲ့ပြီး ထိုနေရာကို Lakeside ဟု ခေါ်ကြသည်။
ထိုနေရာတွင် ဟိုတယ်များ၊ စားသောက်ဆိုင်များနှင့် ဘားများပါဝင်သည်။
ဖီဝကန်၏ ရေထွက်ပေါက်မှ ကန်ရေကို လျှပ်စစ်ထုတ်လုပ်လျက်ရှိသည်။
ဖီဝစွမ်းအင်ထုတ်လုပ်သည့်အဆောက်အအုံ (Phewa Power House) သည် ကန်၏ တောင်ဘက်အပိုင်းမှ ၁.၅ ကီလိုမီတာ (၀.၉၃ မိုင်) အကွာတွင် တည်ရှိသည်။
ကန်၏ အစိတ်အပိုင်းတစ်ခုကိုမူ စီးပွားဖြစ်ငါးဖမ်းရာနေရာအဖြစ် အသုံးပြုလျက်ရှိသည်။
အဓိကဆွဲဆောင်မှုများ တယ်ဘရာဟိကျောင်းတော် (Tal Barahi Temple) သည် ဖီဝကန်၏ အလယ်ခေါင်တွင် တည်ရှိသည်။
ဤကျောင်းတော်သည် ပိုခါရာမြို့တွင် အရေးအပါဆုံးသော ကိုးကွယ်ယုံကြည်မှုဆိုင်ရာ နေရာတစ်ခု ဖြစ်သည်။
အထပ်နှစ်ခုပါဝင်ဖွဲ့စည်းထားသည့် ဘုရားသည် ဟိန္ဒူဘာသာနတ်ဘုရားများထဲမှ တစ်ဦးဖြည့် Vishnu ကို ရည်ညွှန်းထားသည်ဟု ယုံကြည်ရသည်။
ဤကျောင်းတော်သည် တနင်္ဂနွေနေ့များ၌ အမြဲတမ်းလူထူထပ်လေ့ရှိသည်။
ဘိုင်းဒမ် - ဖီဝကန်၏ အရှေ့ဘက်ကန်ဘောင်ဖြစ်ပြီး Landside ဟု သိကြသည်။
ဤနေရာတွင် ဟိုတယ်များ၊ အငှားခန်းများ၊ စားသောက်ဆိုင်များ၊ စာအုပ်ဆိုင်များနှင့် အမှတ်တရဆိုင်ခန်းများသည် အဆုံးမရှိနိုင်ဟုပင် ထင်မြင်ရလောက်စွာ သွယ်တန်းရှည်လျားစွာပင် တည်ရှိသည်။
ထိုနေရာသည် နီပေါနိုင်ငံ၏ အကျော်အကြားဆုံးသော ခရီးသွားများဆွဲဆောင်ရာနေရာတစ်ခု ဖြစ်သည်။
ထိုနေရာသည် ပိုခါရာမြို့၏ စတင်လည်ပတ်ရာ နေရာတစ်ခုလည်း ဖြစ်သည်။
ဆာရန်ကော့ နှင့် ပါရာဂလိုက်ဒင်း (Paragliding) - ဆာရန်ကော့သည် နီပေါနိုင်ငံ၌ ပါရာဂလိုက်ဒင်း ကစားနိုင်သည့် တစ်ခုတည်းသော နေရာလည်း ဖြစ်သည်။
ဖီဝကန်အပေါ်တွင် ထိုအားကစားနည်းဖြင့် ပျံသန်းကာ ကစားနိုင်သည်။
ရုပ်ပုံများ ကိုးကား ကဏ္ဍ:နီပေါနိုင်ငံရှိ ရေကန်များ။
right|thumb|ကမ္ဘာပေါ်ရှိ တရုတ်စကားစက်ဝန်းဝိုင်းပြမြေပုံ။
တရုတ်စကားပြောကမ္ဘာ သို့မဟုတ် တရုတ်စကားအဝန်းဝိုင်း (စာလုံးကြီးမပါ ၀ င်နိုင်သည်) သည်အခြေခံအားဖြင့် " တရုတ် စကားပြောခြင်း" ဟုအဓိပ္ပာယ်ရသည်။
ပုံမှန်အားဖြင့်အနည်းဆုံး တရုတ်ဘာသာစကားအမျိုးမျိုး ပြောသောသူကိုရည်ညွှန်းသည်။
ပညာရှင်စာရေးဆရာများသည် တရုတ်စကားအဝန်းဝိုင်း "တရုတ်စကားပြောဒေသများ"ဟု မရေရာသည့်အဓိပ္ပာယ်နှစ်မျိုးဖြင့် အသုံးပြုပါသည်။
အထူးသဖြင့် "တရုတ်စကားအဓိကပြောသောဒေသများ ( တရုတ်နှင့် ထိုင်ဝမ် ဒေသများ)အပြင် "တရုတ်ဘာသာစကားပြောသောဒေသများ​ဖြစ်သည်။
တရုတ်လူမျိုးများစုစည်းရာကမ္ဘာကြီး သို့ တရုတ်စကားအဝန်းဝိုင်းကြီး သည် ကမ္ဘာပေါ်တွင် အကြီးမားဆုံး လူအဖွဲ့အစည်းဖြစ်ပြီး တရုတ်စကားပြောသူများသည် တရုတ်ပြည်မကြီးအပြင် ကမ္ဘာအနှံ့ပျံ့နှံ​့နေထိုင်ကြသည်။
တရုတ်လူမျိုးများသည် လူဦးရေ ၁.၁၂ ဘီလီယံရှိရာ ကမ္ဘာ့လူဦးရေ၏ ၂၀ ရာနှုန်းနီးပါးရှိသည်။
ယနေ့ခေတ်တွင်မန်ဒရင်းတရုတ်ဘာသာစကားသည် ကမ္ဘာ့ဒုတိယမြောက်လူပြောအများဆုံးဘာသာစကားလည်းဖြစ်သည်။
လူ ဦး ရေ မှတ်စုများ ကိုးကားချက်များ ပြင်ပလင့်များ ဂလိုဘယ်လိုက်ဇေးရှင်းခေတ်သစ်တရုတ်စာပေ - Sinophone နှင့် Diasporic Writings ကွန်ဖရင့်၊ ဟားဗတ်တက္ကသိုလ်၊ ဒီဇင်ဘာ ၆-၈၊ ၂၀၀၇။
ကြည့်ရှုပါ တရုတ်ဘာသာစကားသည်ရုံးသုံးဘာသာစကားဖြစ်သည် တစ်ခါတစ်ရံ Sinosphere ဟုလူသိများသော အရှေ့အာရှယဉ်ကျေးမှုနယ်ပယ် ကဏ္ဍ:ယဉ်ကျေးမှု ဒေသများ။
တိဘက်ဒေသသည် တရုတ်ပြည်၏ အုပ်ချုပ်ရေးဌာနခွဲနှင့်အစောပိုင်း တရုတ်ပြည်သူ့သမ္မတနိုင်ငံ ဖြစ်သည်။
Tibet , worldpopulationreview.com, 2018: "Tibet is an autonomous region located in the People’s Republic of China. Tibet was established in 1965 and replaced the administrative division known as the Tibet Area." Geoffrey Migiro, Is Tibet a Country?, worldatlas.com, September 14, 2018:"Tibet is an autonomous region of People’s Republic of China which was established in 1965 to replace an administrative region known as Tibet Area which they inherited from Republic of China." အုပ်ချုပ်ရေးဌာနခွဲများ ၁၉၅၆ - ၁၉၅၉ တိဘက်ကိုယ်ပိုင်အုပ်ချုပ်ခွင့်ရဒေသအတွက်ကြိုတင်ပြင်ဆင်မှုကော်မတီမှအုပ်ချုပ်ရေးဌာနခွဲများဖွဲ့စည်းသည် တိုင်းရုံး () တိဘက် တရုတ်အမည် အသံပေါင်း အရေအတွက် () လာဆာတိုင်းရုံး拉萨办事处LāsàBànshìchù ၉ ခု ရိခါးဇယ်တိုင်းရုံး日喀则办事处RìkāzéBànshìchù ၁၂ ခု ဟေးဟယ်တိုင်းရုံး黑河办事处HēihéBànshìchù ၄ ခု အားလီတိုင်းရုံး阿里办事处ĀlǐBànshìchù ၈ ခု ဆန်းနန်တိုင်းရုံး山南办事处ShānnánBànshìchù ၁၀ ခု ထာကုံးတိုင်းရုံး塔工办事处TǎgōngBànshìchù ၆ ခု ကျန်းဇီးတိုင်းရုံး江孜办事处JiāngzīBànshìchù ၆ ခု ချန်းတူးတိုင်းရုံး昌都办事处ChāngdūBànshìchù ၁၈ ခု ကိုးကားချက်များ။
၁၉၅၆ ရွေးကောက်ပွဲတွင် ဖဆပလအဖွဲ့ချုပ်က အနိုင်ရရှိခဲ့သည်။
https://en.m.wikipedia.org/wiki/1956_Burmese_general_election သို့ဖြစ်၍ ၁၉၅၇ မတ်လ ၁ ရက်တွင် ရွေးကောက်ပွဲအနိုင်ရ ဖဆပလအဖွဲ့ချုပ်မှ အစိုးရအဖွဲ့အဖြစ် ကြေညာသည့် ရွေးကောက်ခံပုဂ္ဂိုလ်များမှာ အောက်ပါအတိုင်းဖြစ်သည်။
ရာထူးအမည်သမတဦးဝင်းမောင်ဝန်ကြီးချုပ်ဦးနုဒုဝန်ကြီးချုပ်ဦးဗဆွေ ဦးကျော်ငြိမ်း သခင်တင် စဝ်ခွန်ချိုကာကွယ်ရေးဌာနဦးဗဆွေစီးပွားရေးဌာနဦးကျော်ငြိမ်းလူမှုရေးဌာနသခင်တင်နိုင်ငံခြားရေးဌာနစဝ်ခွန်ချိုရှမ်းပြည်နယ်ဌာနစဝ်ခွန်ချိုကရင်ပြည်နယ်ဌာနဦးစောလှထွန်းကချင်ပြည်နယ်ဌာနဦးဇန်ထားဆင်ကယားပြည်နယ်ဌာနဦးစဝ်ဝဏ္ဏချင်းရေးရာဌာနဦးဇာရဲလျန်ကုန်သွယ်မှုတိုးတက်ရေးနှင့်ပစ္စည်းထောက်ပံ့ရေးဌာနဦးတင်ဘဏ္ဍာရေးနှင့်အခွန်တော်ဌာနဗိုလ် ခင်မောင်ကလေးတရားရေးဌာနဦးခင်မောင်လတ်လယ်ယာစိုက်ပျိုးရေးနှင့်သစ်တောဌာနသခင်ကျော်ထွန်းပြည်ထဲရေးဌာနသခင်သာခင်သတ္တုတွင်းဌာနဦးရာရှစ်သယ်ယူပို့ဆောင်ရေး၊ စာတိုက်နှင့်ကြေးနန်းဌာနဗိုလ်မင်းခေါင်ရေကြောင်းနှင့်မြို့ပြလေကြောင်းဌာနဦးအောင်ပလူမှုဝန်ထမ်း၊ လူထုပညာရေးနှင့်သာသနာရေးဌာနဦးဘစောပညာရေးနှင့်ယဉ်ကျေးမှုဌာနဦးထွန်းတင်ပြန်လည်ထူထောင်ရေးဌာနဦးရှိန်ထန်းကယ်ဆယ်ရေးနှင့်ပြန်လည်နေရာချထားရေးဌာနမဟာသရေစည်သူ စဝ်ထွန်းအေးသမဝါယမနှင့်ကုန်စည်ဖြန့်ဖြူးရေးဌာနဦးထွန်းဝင်းပြန်ကြားရေးဌာနသခင်ချစ်မောင်အမျိုးသားစည်းလုံးညီညွတ်ရေးဌာနဆမားဒူးဝါး ဆင်ဝါးနောင်ဒီမိုကရေစီဒေသန္တရအုပ်ချုပ်ရေးနှင့်ဒေသန္တရအဖွဲ့များဌာနသခင်ပန်းမြိုင်အလုပ်သမားဌာနဦးတင်ညွန့်ပြည်သူ့လုပ်ငန်းနှင့်အိမ်ရာဆောက်လုပ်ရေးဌာနသခင်တင်မောင်လယ်ယာမြေနိုင်ငံပိုင်ပြုလုပ်ရေးဌာနသခင်စံမြင့်စက်မှုလက်မှုဌာနဗိုလ် ခင်မောင်ကျန်းမာရေးဌာနဒေါက်တာ စိန်ဘန်း ကဏ္ဍ:ပြည်ထောင်စုအစိုးရအဖွဲ့။
အရှေ့အပိတ်အဝိုင်းသရ () သည် အပြောဘာသာစကားများစွာတွင် အသုံးပြုသော သရသံ အမျိုးအစားများထဲက ပုံစံတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် /y/(အီ) သင်္ကေတဖြင့်ပြသည်။
စိစစ်အကဲဖြတ်နည်းလမ်းနှင့် နိုင်ငံတကာသဒ္ဒဗေဒအက္ခရာ၏ ထပ်တိုးအက္ခရာ (X-SAMPA) အဖြစ် တူညီသောသင်္ကေတမှာ y ဖြင့်ရေးသည်။
မြောက်မြားစွာသော ဘာသာစကားများ၌ အရေးအသားပုံစံအရ ဂျာမန်၊ တူရကီ (တားကစ်ရှ်) ဘာ့စ်ခ် စသည့်စကားများတွင် ဖြင့်ပြ၍ ဒိန်းမတ်၊ နော်ဝေး ဆွီဒင်စကားများ၌ ဖြင့်ရေးသားကြလေသည်။
ပြင်သစ်နှင့် အချို့သော ရောမဘာသာစကားအနည်းငယ်၊ ဒတ်ချ်၊ ကောနစ်ရှ်စကား၏ ပြန်လည်ဖော်ထုတ်ထားသော ကာနဝက် ကမ်မင် (Kernewek Kemmyn) တို့တွင် ဖြင့်ဖော်ပြကြ၏။
များလှစွာသော အာရှ ဘာသာစကားများတွင် / ဟူ၍လည်းကောင်း တာရှည်တည်ရှိခဲ့သော ဟန်ဂေရီစကားတွင် ၊ အခြားသော ဥရောပအက္ခရာများ၌ {angbr|ü}} ၊ ချတ်ရှန်စကားကဲ့သို့သော ဆစ်ရစ်လစ်ဘာသာစကား အခြေခံရေးထုံးစနစ်များတွင် အဖြစ်လည်းကောင်း ရေးသားဖော်ပြကြသည်။
အတို (သံတို) နှင့် အရှည် (သံရှည်) တို့သည် လက်ရှိသုံး ဂရိဘာသာစကားမတိုင်မီ မူတစ်ခုတွင်လည်း ပါဝင်ခဲ့ဖူးသည်။
ရှေးခေတ်ဂရိ၏ အဲတစ်ဂရိစကား နှင့် အိုင်းယောနစ်ခ် ဒေသယိစကားများ (Ionic dialects) ဘီစီ ၆-၇ ရာစုများတစ်ဝိုက်ခန့်က အနောက်သရသံ မှ လျှာကိုရှေ့တိုး၍ ပြောရာမှ အရှေ့သရသံ တို့ဖြစ်ပေါ်လာခဲ့ကြသည်။
အနည်းငယ်ကြာသော် ထိုအသံသည် သရတစ်လုံးတည်းအသံရှေ့၌မရှိသောအခါ သရတွဲသံ သည် သံရှည် သရသံ နှင့်ပေါင်းစပ်ဖြစ်ပေါ်သွားကြသည်။
ကွိုင်းနီးဂရိစကား၌ သရတွဲသံ သည် အဖြစ်သို့ပြောင်းလဲသွားခဲ့ကာ ကြားခံအနေဖြင့် နှင့် တို့တည်ရှိခဲ့နိုင်သည်။
ကွိုင်းနီးဂရိ၌ သရသံအတိုပြောင်းလဲဖြစ်ပေါ်ခြင်းမှတစ်ဆင့် သံရှည် သည် သံတိုသရ နှင့်ပေါင်းစပ်သွားပြီး နောက်ပိုင်းတွင် သရသံသည် အပြန့်သရသံ အဖြစ် ပေါ်ပေါက်သွားခဲ့လေသည်။
လက်ရှိခေတ်သစ်ဂရိဘာသာစကားသံအတိုင်းဖြစ်ပေသည်။
ဤအရှေ့အပိတ်အဝိုင်းသရ သည် အချို့ဘာသာစကားများ၌ ပုံသဏ္ဌာန်တည်ဆောက်ပုံအရ တူညီလုနီးပါးရှိသည့် အက္ခရာနှစ်ခုရှိရာ ပြင်သစ်စကားသို့သော ဘာသာစကားအချို့တွင် ဟူ၍ လိုက်ရောညီထွေဖော်ပြနိုင်ပြီး အချို့သောဘာသာစကားများ၌ အသံဖြည့်စွက်သင်္ကေတ အပေါ်ခုံး သာမက ကိုပါ မတူညီသော အိုင်ပီအေ အသံဖလှယ်စနစ်များ၌ တစ်သံတည်းအတွက် အသုံးပြု ရေးသားကြသည်။
မြန်မာဘာသာစကားတွင် (အီ) ကို နှုတ်ခမ်းဝိုင်း၍ ပြောလေ့မရှိပေ။
မြန်မာတို့က စကားပြောရာ၌ အီသရသံကို အနေဖြင့်သာ နီးနီးစပ်စပ် ရွတ်ဆိုကြသည်။
အင်္ဂါရပ် ယခုဖော်ပြပါ /y/ သရ၌ သရနိမ့်မြင့်အရ လျှာသည် ခံတွင်း၌ အမြင့်ဆုံးအနေအထား၌တည်ရှိ၍ "အပိတ်" ဟုသုံးနှုန်းသည်။
သရရှေ့နောက်သဘောအရ လျှာ၏ အနေအထားမှာ ခံတွင်း၏ အရှေ့ဘက်သို့ ရောက်ရှိနေသည်။
အရှေ့အဝိုင်းသရများသည် များသောအားဖြင့် အလယ်တဝိုက်နှင့် ပိုနီးသည်ဖြစ်၍ ဆိုလိုသည်မှာ ၎င်းတို့သည် အများအားဖြင့် အရှေ့နီးပါးသရများဖြစ်ကြသည်။
အဝိုင်းအပြန့်သဘော၌ နှုတ်ခမ်းကို ဝိုင်းရာတွင် ဖိကပ်၍ ဝိုင်းရသည်။
နှုတ်ခမ်းအတွင်းသားကို ပုံမှန်အားဖြင့် မမြင်ရပေ။
ကိုးကား ကဏ္ဍ:အပိတ်သရများ ကဏ္ဍ:အရှေ့သရများ ကဏ္ဍ:အဝိုင်းသရများ။
တောင်အာရှ () သည် ပထဝီ အနေအထားအရ လည်းကောင်း၊ လူမျိုးစုများနှင့် ယဉ်ကျေးမှုဆိုင်ရာအရ လည်းကောင်း အဓိပ္ပာယ် ဖွင့်ဆိုထားသော အာရှတိုက်၏ တောင်ပိုင်းဒေသ ဖြစ်သည်။
ဤဒေသတွင် အာဖဂန်နစ္စတန်နိုင်ငံ၊ ဘင်္ဂလားဒေ့ရှ်နိုင်ငံ၊ ဘူတန်နိုင်ငံ၊ အိန္ဒိယနိုင်ငံ၊ မော်လဒိုက်နိုင်ငံ၊ နီပေါနိုင်ငံ၊ ပါကစ္စတန်နိုင်ငံ နှင့် သီရိလင်္ကာနိုင်ငံတို့ ပါဝင်သည်။
တောင်အာရှဒေသ ပူးပေါင်းဆောင်ရွက်ရေးအသင်း (SAARC) သည် ၁၉၈၅ ခုနှစ်တွင် တည်ထောင်ခဲ့သော ဒေသတွင်း စီးပွားရေး ပူးပေါင်းဆောင်ရွက်မှုဆိုင်ရာ အဖွဲ့အစည်းဖြစ်ပြီး၊ တောင်အာရှရှိ ၈-နိုင်ငံစလုံး ပါဝင်သည်။
အဓိပ္ပာယ် ဖွင့်ဆိုချက်များ "နိုင်ငံများနှင့် နယ်မြေများ၏ နိုင်ငံရေးနှင့် အခြားဆက်နွယ်မှုများနှင့် ပတ်သက်သော မည်သည့်ကြိုတင်ယူဆချက်များမှ မပါဝင်သည့် စာရင်းအင်း အဆင်ပြေစေရန်အတွက်သာ ဖန်တီးထားသည့်" Quote: "The assignment of countries or areas to specific groupings is for statistical convenience and does not imply any assumption regarding political or other affiliation of countries or territories by the United Nations." UNSD၏ အဓိပ္ပာယ် ဖွင့်ဆိုချက်အပါအဝင် တောင်အာရှ၏ အဓိပ္ပာယ် ဖွင့်ဆိုချက်အမျိုးမျိုး တောင်အာရှ၏ ခေတ်သစ် အဓိပ္ပာယ်ဖွင့်ဆိုချက်များအရ အာဖဂန်နစ္စတန်နိုင်ငံ၊ အိန္ဒိယနိုင်ငံ၊ ပါကစ္စတန်နိုင်ငံ၊ ဘင်္ဂလားဒေ့ရှ်နိုင်ငံ၊ သီရိလင်္ကာနိုင်ငံ၊ နီပေါနိုင်ငံ၊ ဘူတန်နိုင်ငံနှင့် မော်လဒိုက်နိုင်ငံတို့ ပါဝင်သည်။
သို့သော် အချို့က အာဖဂန်နစ္စတန်ကို အာရှအလယ်ပိုင်းနိုင်ငံအဖြစ် သော်လည်းကောင်း၊ အနောက်အာရှနိုင်ငံအဖြစ် သော်လည်းကောင်း၊ အရှေ့အလယ်ပိုင်းနိုင်ငံအဖြစ် သော်လည်းကောင်း သတ်မှတ်ပြန်သည်။
, Quote: "Some thought that Afghanistan was part of the Middle East and not South Asian at all".* , Quote: "Afghanistan, which lies to the northwest, is not technically a part of South Asia but is an important neighbor with close links and historical ties to Pakistan." ဒုတိယ အင်္ဂလိပ် - အာဖဂန်စစ်ပွဲအပြီးတွင် အာဖဂန်နစ္စတန်နိုင်ငံသည် ၁၉၁၉ ခုနှစ်အထိ ဗြိတိန်နိုင်ငံ၏ ကာကွယ်စောင့်ရှောက်ခံနိုင်ငံတစ်ခု ဖြစ်ခဲ့သည်။
အခြားတစ်ဖက်မှကြည့်လျှင် ၁၈၈၆ မှ ၁၉၃၇ အတွင်း ဗြိတိသျှအင်ပိုင်ယာ၏ အစိတ်အပိုင်းတစ်ခု (British Raj) အဖြစ် အုပ်ချုပ်ခဲ့သော၊ ယခုအခါ အရှေ့တောင်အာရှ၏ အစိတ်အပိုင်းအဖြစ် အာဆီယံအဖွဲ့ဝင်နိုင်ငံတစ်နိုင်ငံအဖြစ် အများအားဖြင့် သတ်မှတ်ထားသည့် မြန်မာနိုင်ငံကိုလည်း တစ်ခါတစ်ရံ တောင်အာရှတွင် ထည့်သွင်းထားခဲ့ဖူးသည်။
Sushil Mittal and Gene Thursby, Religions of South Asia: An Introduction, page 3, Routledge, 2006, မှတ်စုများ ကိုးကား ကဏ္ဍ:အာရှတိုက်၏ ဒေသများ။
ခရစ်စမတ်သီချင်းတစ်ပုဒ် () သည် ချားလ် ဒစ်ကင်း ရေးသားသော လုံးချင်းဝတ္ထုတို တစ်ပုဒ်ဖြစ်၍ နာမည်အပြည့်အစုံမှာ A Christmas Carol. In Prose. Being a Ghost Story of Christmas ဖြစ်သည်။
ဂျွန်လိချ်က သရုပ်ဖော်ရေးဆွဲပေး၍ ၁၈၄၃ တွင် ချပ်မန်းနှင့် ဟောလ် (Chapman & Hall) စာပေထုတ်ဝေရေးက ပထမဆုံးဖြန့်ချိခဲ့သည်။
ဤဝတ္ထုသည် "အဘန်နဇာ စခရုဂျ်"(Ebenezer Scrooge) ၏ ဇာတ်လမ်းဖြစ်၍ စခရုဂျ်သည် ကပ်စေးနဲကော်တရာလူစား ဖြစ်ကာ ၎င်း၏လုပ်ဖော်ကိုင်ဖက် "ဂျေးကာ့ဘ် မားလီ" (Jacob Marley) ကွယ်လွန်အပြီး ခုနှစ်နှစ်မြောက်တွင် ဘဝပြောင်းသွားပြီဖြစ်သော မားလီက တစ္ဆေဘဝဖြင့် လာရောက်တွေ့ဆုံပြီး ယင်းနောက် အတိတ်ခရစ်စမတ်တစ္ဆေ၊ မျက်မှောက်ခရစ်စမတ်တစ္ဆေ၊ အနာဂတ်ခရစ်စမတ်တစ္ဆေ စသည်တို့ကလည်း လာရောက်တွေ့ဆုံကြသည့် ဇာတ်လမ်းဖြစ်သည်။
ထိုသို့လာရောက်တွေ့ဆုံမှုများအပြီး စခရုဂျ်သည် ကြင်နာစာနာတတ်သော၊ နူးညံ့သောသူအဖြစ် ပြောင်းလဲသွားခဲ့လေသည်။
ဒစ်ကင်းသည် ဤ ခရစ်စမတ်သီချင်းတစ်ပုဒ် ဇာတ်လမ်းကို ဗြိတိသျှလူမျိုးများ၏ ခရစ်စမတ် ရိုးရာဓလေ့များ၊ ခရစ်စမတ်သီချင်းများနှင့် ခရစ်စမတ်သစ်ပင်ကဲ့သို့သော ဓလေ့အသစ်များကို ပြန်လည်ဖော်ထုတ် မြှင့်တင်တန်ဖိုးထားနေစဉ်အချိန်အတွင်းက ရေးသားခဲ့ကာ ဒစ်ကင်းကို လွှမ်းမိုးဩဇာသက်စေသူများမှာ ဝါရှင်တန် အားဗင်း (Washington Irving)၊ ဒဂ်လာ့စ် ဂျဲရိုးလ် (Douglas Jerrold) တို့ရေးသားသော ခရစ်စမတ်ဇာတ်လမ်းများ ဖြစ်ကြပြီး ၎င်း၏ငယ်စဉ်အတိတ်ဘဝ၏ လွှမ်းမိုးမှုလည်းပါဝင်လေသည်။
ဤ လုံးချင်းဝတ္ထုတို (ဝတ္ထုလတ်) မရေးမီက ခရစ်စမတ်ဇာတ်လမ်းသုံးပုဒ် ရေးသားဖူးလေသည်။
တစ်ရက်၌ ဖီးလ်ဒ် လမ်းကြားရှိ ရက်ဂစ်ကျောင်း (တိုက်ရိုက်အနက်-ဟောင်းနွမ်းစုတ်ပြတ်သည့်ကျောင်း) သို့ရောက်ခဲ့ရာ ထိုကျောင်းမှာ လန်ဒန်မြို့လမ်းမများပေါ်က ကလေးများအတွက် တည်ထောင်ထားသော ကျောင်းမျိုးဖြစ်ပြီး ထိုကျောင်းသို့ ရောက်ပြီးမှ ဤဝတ္ထုရေးရန် စိတ်စေစားခြင်းခံရသည်။
ဆင်းရဲနွမ်းပါးသူများကို ဆက်ဆံပုံနှင့် အတ္တသမားတစ်ဦး၏ လူကောင်းတစ်ယောက်အဖြစ် ပြန်လည်အဖတ်ဆည်ပုံတို့သည် ဤဇာတ်လမ်း၏ အဓိကအကြောင်းအရာပင်ဖြစ်လေ၏။
ဤဝတ္ထုနှင့်ပတ်သက်၍ ဇာတ်လမ်းသည် လောကီသက်သက်ဇာတ်လမ်းဖြစ်သည် သို့မဟုတ် ခရစ်ယာန်ဘာသာရေးပုံဆောင်ဇာတ်လမ်းဖြစ်သည် စသည်ဖြင့် ပညာရှင်များအကြား ဆွေးနွေးပြောဆိုမှုများရှိကြသည်။
ဒီဇင်ဘာ ၁၉ တွင် ထုတ်ဝေခဲ့၍ ခရစ်စမတ်မရောက်မီ ညနေခင်းကာလတွင် ရောင်းကုန်ခဲ့ကာ ၁၈၄၄ အဆုံး၌ ထုတ်ဝေမှုအကြိမ် (၁၃) ကြိမ် လုပ်ဆောင်ခဲ့ပြီးဖြစ်သည်။
စာပေဝေဖန်ရေးဆရာတို့ကလည်း ဤဝတ္ထုလတ်ကို နှစ်ခြိုက်အားပေးသုံးသပ်ခဲ့ကြသည်။
၁၈၄၄ ဇန်နဝါရီတွင် ဇာတ်လမ်းကို တရားမဝင် ခိုးယူထုတ်ဝေမှုများရှိခဲ့ကြပြီး ထုတ်ဝေသူများသည် စာအုပ်ထုတ်ဝေခြင်းမှ ရသော ဒစ်ကင်းအတွက် အကျိုးအမြတ်ကို ပို၍ လျှော့ချခဲ့ကြ၏။
ဒစ်ကင်းသည် ထိုထုတ်ဝေသူများကို တရားစွဲဆိုမှုများပြုခဲ့ရာ ထုတ်ဝေသူများ ဒေဝါလီခံခဲ့ရလေသည်။
ထိုနောက်ပိုင်းနှစ်များ၌ ခရစ်စမတ်ဇာတ်လမ်းလေးပုဒ်ကို ဆက်လက်ရေးသားခဲ့ပြီး ယခုဖော်ပြပါ ခရစ်စမတ်သီချင်းတစ်ပုဒ် ဇာတ်လမ်းကို ဖတ်ကြားမှုတစ်ခုပြုခဲ့ရာ အလွန်အောင်မြင်ခဲ့၍ ၎င်းကွယ်လွန်သော ၁၈၇၀ အထိ ဝတ္ထုဖတ်ရှုမှု (၁၂၇) ကြိမ် ပြုလုပ်ခဲ့သည်။
ဤဝတ္ထုသည် အမြဲလိုလို ရိုက်နှိပ်ထုတ်ဝေခဲ့ရ၍ ဘာသာစကားအချို့သို့ ဘာသာပြန်ဆိုမှုများလည်းရှိသည်။
ဇာတ်လမ်းကို ရုပ်ရှင်၊ ပြဇာတ်၊ အော်ပရာ နှင့် အခြားပုံစံများသို့ ပုံဖော်တင်ဆက်ခြင်းများစွာ ရှိခဲ့သည်။
ခရစ်စမတ်သီချင်းတစ်ပုဒ် သည် ခရစ်စမတ် အားလပ်ရက်ကို ပြန်လည်ဖော်ထုတ်ခဲ့သော ဝိတိုရိယခေတ်၏ ထူးခြားသော အငွေ့အသက်ကို ဖမ်းယူနိုင်ခဲ့သည်။
ဒစ်ကင်းသည် ခရစ်စမတ်ပွဲတော်နှင့်ပတ်သက်၍ အနောက်တိုင်း၏ ခေတ်သစ်လေ့လာစူးစမ်းမှု၏ ဩဇာညောင်းမှုကို အသိအမှတ်ပြုခဲ့၏။
နောက်ပိုင်းကာလများ၌ ဒစ်ကင်းသည် ခရစ်စမတ်ပွဲ၏ သွင်ပြင်လက္ခဏာအချို့ကိုလည်း စေ့ဆော်ပေးနိုင်ခဲ့ရာ မိသားစုများတွေ့ဆုံခြင်း၊ ရာသီပေါ်အစားအစာ၊ ယာမကာ၊ အက၊ ကစားခုန်စားနှင့် ပွဲတော်၏ ရက်ရောတတ်သောအငွေ့အသက်၊ စိတ်ဆန္ဒများ ပါဝင်ပေသည်။
ဇာတ်လမ်း upright|တစ္ဆေကြီး မားလီ၊ ဂျွန်လိချ်၏ ၁၈၄၃ စာအုပ်မှ မူလလက်ရာ ဤဝတ္ထုလတ်ကို အခန်းငါးခန်းဖြင့် ဖွဲ့စည်းထား၍ ဒစ်ကင်းက stave ဟူသာ ဝေါဟာရကို သုံးထားသည်။
Stave သည် ဂီတနှင့် ကဗျာတို့တွင် သုံးသော ဝေါဟာရဖြစ်၍ ကိုက်ညီသည့် အကြောင်းအရာတစ်ခုပါရှိသော ကဗျာတစ်ပိုဒ်၊ ဂီတတစ်ပိုဒ် ဟူ၍ ဆိုလိုသည်။
အပိုဒ်တစ် ခရစ်စမတ်သီချင်းတစ်ပုဒ် ၏ ဇာတ်လမ်းအစမှာ လန်ဒန်မြို့ ခရစ်စမတ်နေ့မရောက်မီ အလွန်ချမ်းအေးသော ညနေခင်းကာလဖြင့် အစပြု၍ ထိုနေ့သည် စခရုဂျ်၏ စီးပွားရေး လုပ်ဖော်ကိုင်ဖက် ဂျေးကာ့ဘ် မားလီ သေဆုံးသော ခုနစ်နှစ်မြောက် နှစ်ပတ်လည်နေ့လယ်းဖြစ်သည်။
အရွယ်ထောက်ကာ ကပ်စေးလည်းကုပ်သော စခရုဂျ်သည် ခရစ်စမတ်ကာလကို လွန်စွာမနှစ်မြို့သူဖြစ်သည်။
ထိုနေ့၌ ၎င်း၏ ကွယ်လွန်ပြီဖြစ်သောညီမ၏ သား၊ တူတော်သူ ဖရဒ်က ခရစ်စမတ်ညအတွက် အတူစားသောက်ရန် ဖိတ်ကြားမှုကို ငြင်းဆန်လိုက်သည်။
သူဆင်းရဲများအတွက် အစားအသောက်နှင့် အနွေးဓာတ်ထောက်ပံ့ရန် အလှူလာခံသောသူနှစ်ဦးကို မလှူနိုင်ဟု ငြင်းဆိုလွှတ်ကာ သူ့ဆီတွင် အလွန်အလုပ်လုပ်ရရှာ၍ လစာနည်းသော ဘော့ဘ် ခရတ်ချစ် (Bob Cratchit) ခေါ်သော စာရေးကို လူမှုရေးအရ ခရစ်စမတ်နေ့ကို အားလပ်ရက်အဖြစ် ငြူငြူဆူဆူဖြင့်သာ ခွင့်ပြုပေးခဲ့သည်။
ထိုနေ့ည အိမ်သို့ပြန်ရောက်သောအခါ စခရုဂျ်ကို (ပြစ်ဒဏ်အနေဖြင့်) သံချိန်းကြိုးများ၊ ငွေသတ္တာများဖြင့် ရစ်ပတ်ချည်နှောင်ခံထားရသော ၎င်း၏ လုပ်ဖော်ကိုင်ဖက်ဟောင်း မားလီက တစ္ဆေဘဝဖြင့် လာရောက်တွေ့ဆုံသည်။
မားလီသည်လည်း အသက်ရှိစဉ် မသေခင်က လောဘ၊ အတ္တတရားတို့ဖြင့် နေထိုင်ခဲ့ပြီး ယခုအခါတွင် ထိုသို့ တွန့်တိုမှုများကို နောင်တရနေပြီဖြစ်သည်။
သို့သော် အချိန်ကားနှောင်းပြီဖြစ်၏။
မားလီက စခရုဂျ်ကို ၎င်းကဲ့သို့ ကြမ္မာဆိုးမကြုံစေရန်အတွက် အခွင့်အရေးတစ်ခုသာရှိကြောင်း၊ ၎င်းထံသို့ တစ္ဆေသုံးဦးလာရောက်မည်ဖြစ်ကြောင်း၊ ထိုသူများကို သေသေချာချာနားထောင်ရန်နှင့် နားမထောင်ပါက ၎င်းထက်ပိုကြီးမားသော သံချိန်းကြိုးကြီးများဖြင့် ချည်နှောင်ခြင်းခံရမည်ဖြစ်ကြောင်း ပြောကြားခဲ့သည်။
အပိုဒ်နှစ် ပထမတစ္ဆေကို အတိတ်ခရစ်စမတ်တစ္ဆေဟု ခေါ်ဆိုကာ ထိုတစ္ဆေက စခရုဂျ်ကို ၎င်း၏ ငယ်စဉ်အတိတ်ကာလအဖြစ်အပျက်များဆီသို့ ပြန်လည်ခေါ်ဆောင်သွားခဲ့သည်။
ထိုငယ်စဉ်ဘဝများ၏ အပြစ်ကင်းသောစခရုဂျ်၏ ငယ်ကာလများကို ပြန်ပြောင်းအမှတ်ရစေခဲ့သည်။
ထိုကာလများမှာ ဘော်ဒါကျောင်းနေခဲ့ရသော အထီးကျန်ဆန်သည့် ဘဝ၊ အလွန်ချစ်မြတ်နိုးသော ညီမဖြစ်သူ ဖန် (Fan) နှင့်ဆက်ဆံရေး၊ ၎င်း၏ပထမဆုံး အလုပ်ရှင် မစ္စတာ ဖက်ဇိဝစ်ဂ် (Mr Fezziwig) ပြုလုပ်ပေးသော ခရစ်စမတ်ပျော်ပွဲအခမ်းအနား၊ ၎င်း၏ စေ့စပ်ထားသော သတို့သမီးလောင်း ဘဲလ် (Belle) က စခရုဂျ်သည် ငွေကိုချစ်သကဲ့သို့ သူအပေါ်မည်သည့်အခါမျှ ချစ်လိမ့်မည်မဟုတ်ဟု သိမြင်သွားသောကြောင့် ချစ်သူနှစ်ဦး ပျက်စဲခြင်း စသည်တို့ဖြစ်သည်။
နောက်ဆုံးတွင်လည်း လက်ထပ်လိုက်ပြီဖြစ်သည့် ဘဲလ်ကို မားလီသေဆုံးခဲ့သော ခရစ်စမတ်မတိုင်မီညနေ၌ မိသားစုဝင်များနှင့် ပျော်ပျော်ရွှင်ရွှင် တွေ့လိုက်ရသည်။
ထို့နောက် ဘဲလ်က ၎င်းသည် မည်သို့သော လူစားဖြစ်သွားသည်ကို ဖော်ပြပြောဆိုလိုက်ခြင်းအား ကြားလိုက်သောအခါ စိတ်မသက်မသာဖြစ်သွား၍ တစ္ဆေအား သူ့ကို ထိုအိမ်မှ အဝေးသို့ ခေါ်ဆောင်ပေးရန် တောင်းဆိုခဲ့သည်။
အပိုဒ်သုံး မျက်မှောက်ခရစ်စမတ်တစ္ဆေသည် ဒုတိယမြောက် လာရောက်တွေ့ဆုံသောသူဖြစ်ပြီး စခရုဂျ်ကို ခရစ်စမတ်ညစာပြုလုပ်ရန် ဝယ်ခြမ်းနေကြသော လူများဖြင့် စည်ကားနေသည့် ပျော်ရွင်ဖွယ် ဈေးတစ်ခုဆီသို့ ခေါ်ဆောင်သွားခဲ့သည်။
ထို့နောက် သတ္တုတွင်းတူးသူ၏ တဲအိမ်လေးနှင့် မီးပြတိုက်တစ်ခု စသည်တို့၌ ခရစ်စမတ်ကျင်းပပုံမြင်ကွင်းတို့ဆီသို့လည်း ခေါ်ဆောင်သွားသည်။
စခရုဂျ်နှင့် တစ္ဆေတို့သည် ဖရဒ်၏အိမ်၌ ခရစ်စမတ်ပျော်ပွဲရွှင်ပွဲပြုလုပ်နေသည်ကိုလည်း လိုက်လံကြည့်ရှုခဲ့ကြ၏။
ဤအခန်း၏ အဓိကအပိုင်းသည် ဘော့ဘ် ခရတ်ချစ်မိသားစု၏ ညစာ စားပွဲပင်ဖြစ်ရာ ဤအခန်း၌ ခရတ်ချစ်၏ အငယ်ဆုံးသားလေး တိုင်နီ တင် ကို မိတ်ဆက်ဖော်ပြထားကာ တိုင်နီ တင်လေးသည် မကျန်းမာသူ (ဒုက္ခိတကလေး) ဖြစ်၏။
သို့သော် ပျော်ရွှင်ဖွယ်နေတတ်သော ကလေးတစ်ဦးလည်း ဖြစ်လေသည်။
တစ္ဆေကြီးက လက်ရှိသွားနေသည့် အဖြစ်အပျက်လမ်းကြောင်း ပြောင်းလဲမှုမရှိပါက တိုင်နီ တင်လေး သေဆုံးရမည်ဟု သတင်းပေးပြောခဲ့လေသည်။
ထို့နောက် တစ္ဆေကြီး မပျောက်ကွယ်ခင် စခရုဂျ်ကို ၎င်း၏ဝတ်ရုံအတွင်း ဖွက်ထား၍ ပိန်ချုံးချည့်နဲ့နေသော ကလေးနှစ်ဦးကို ပြသခဲ့ပြီး ကောင်လေး၏အမည်မှာ မသိခြင်း (Ignorance) နှင့် ကောင်မလေးကို လိုချင်တပ်မက်ခြင်း (Want) ဟုခေါ်ဆိုကြောင်း ပြောဆိုရင်း အထူးသဖြင့် ကောင်လေးကို သတိထားရန်နှင့် ထိုကောင်လေးကို မသိကျိုးကျွန်ပြုသူများ ကြမ္မာငင်ရလိမ့်မည်ဟု သတိပေးခဲ့ကာ ထိုကလေးနှစ်ဦးအတွက် စိုးရိမ်သောကဖြစ်နေရှာသော စခရုဂျ်ကိုလည်း တစ္ဆေကြီးက လှောင်ပြောင်ပျက်ရယ်ပြုခဲ့လေသည်။
အပိုဒ်လေး alt=Black and white drawing of Scrooge and Bob Cratchit having a drink in front of a large fire|စခရုဂျ်နှင့် ဘော့ဘ်ခရတ်ချစ်တို့ ခရစ်စမတ်ကို ဆင်နွှဲနေပုံ၊ ၁၈၄၃ ခုနှစ်ထုတ် စာအုပ်၊ အပိုဒ်ငါး (အခန်းငါး) မှ သရုပ်ဖော်လက်ရာ တတိယမြောက်တစ္ဆေသည် အနာဂတ်ခရစ်စမတ်တစ္ဆေဖြစ်သည်။
စခရုဂျ်အား အနာဂတ်တွင်ဖြစ်မည့် ခရစ်စမတ်နေ့ဆီသို့ ခေါ်ဆောင်သွား၏။
လူအများမုန်းတီး မနှစ်မြို့ခြင်းခံရသောသူတစ်ဦး၏ ဈာပနပွဲဖြစ်ပျက်ပုံများကိုပြသရာ နေ့လယ်စာကြွေးသောကြောင့်သာ ထိုသေသူ၏ လုပ်ဖော်ကိုင်ဖက်အနည်းငယ်မျှ တက်ရောက်သော မြင်ကွင်းဖြစ်သည်။
သန့်ရှင်းရေးအမျိုးသမီး၊ အဝတ်လျှော်သူအမျိုးသမီးနှင့် ထိုအရပ်က သုဘရာဇာတို့သုံးဦးသား သေသူ၏ ဥစ္စာပစ္စည်းများကို ခိုးယူ၍ ခိုးရာပါပစ္စည်းဝယ်သူထံ ရောင်းချနေပုံများကို ပြသပေးသည်။
ထိုသူသေဆုံးမှုအပေါ် စိတ်ခံစားချက်တစ်ခုခု ရှိသူများ ရှိလျှင် ပြသပေးပါရန် စခရုဂျ်က တောင်းဆိုသောအခါ တစ္ဆေကြီးက ဆင်းရဲသားဇနီးမောင်နှံ၏ စိတ်သက်သာယာရရှိမှုကိုသာ ပြသပေး၏။
ထိုနှစ်ယောက်မှာ အဆိုပါသူသေဆုံးသွားသည့်အတွက် ငွေရေးကြေးရေးပြဿနာ ခေတ္တခဏမျှ ပြေလည်သွားသောကြောင့်ပင်ဖြစ်သည်။
အခြားသေဆုံးမှုတစ်ခုရှိပါက ထိုသေဆုံးမှုနှင့်ပတ်သက်၍ နူးညံ့သိမ်မွေ့စာနာတတ်သော သဘောကို မြင်တွေ့လိုသည်ဟု ထပ်မံတောင်းဆိုရာ တစ္ဆေကြီးက တိုင်နီ တင်လေး ကွယ်လွန်သဖြင့် ပူဆွေးနေသော ဘော့ဘ်ခရတ်ချစ်နှင့် ၎င်းမိသားစုကို ပြသပေးခဲ့ပြီး "Ebenezer Scrroge" ဟု နာမည်ရေးထိုးထား၍ စွန့်ပစ်လျစ်လျူရှုထားသည့် အုတ်ဂူဆီသို့ ခေါ်ဆောင် ညွှန်ပြပေးခဲ့လေသည်။
အစောပိုင်းသေဆုံးသူမှာလည်း သူကိုယ်တိုင်ပင်ဖြစ်ကြောင်းသိရှိသွားကာ ငိုရှိုက်၍ ၎င်း၏မိုက်ပြစ်များကို ပြုပြင်မည်ဖြစ်ကြောင်း၊ ခရစ်စမတ်ကာလကို တန်ဖိုးထားမည်ဖြစ်ကြောင်း စသဖြင့် တောင်းပန်ခယ ပြောကြားခဲ့သည်။
အပိုဒ်ငါး ခရစ်စမတ်နေ့သို့ ရောက်ရှိခဲ့ပြီဖြစ်သည်။
ထိုနေ့ မနက်စောစော၌ စခရုဂျ်သည် အစစအရာရာပြောင်းလဲသွားပြီဖြစ်သည့် လူသစ်အသွင်ဖြင့် နိုးထလာခဲ့သည်။
ယမန်နေ့က ၎င်းငြင်းလွှတ်လိုက်သည့် အလှူလာ၍ခံသောသူများကို ငွေကြေးများစွာ လှူဒါန်းခဲ့သည်။
၎င်း၏စာရေး ခရတ်ချစ်အိမ်သို့ ခရစ်စမတ်ညစာအဖြစ် ကြက်ဆင်ကြီးတစ်ကောင်ကို ၎င်းပေးမှန်း မသိစေဘဲ ပို့ဆောင်ပေးခဲ့ကာ ထို့နောက် တူတော်သူ ဖရဒ်နှင့် မိသားစုထံသို့ နေ့လယ်ပိုင်း၌သွားရောက်လည်ပတ်ခဲ့သည်။
နောက်တစ်ရက်တွင် ခရတ်ချစ်ကို လစာတိုးပေးပြီး တိုင်နီ တင် ဟုခေါ်သော မကျန်းမာရှာသည့် ကလေးလေး၏ ဖခင်သဖွယ်အဖြစ်လည်း စိတ်သစ်လူသစ်ဖြင့် လုပ်ဆောင်ခဲ့သည်။
ထိုနေ့မှအစပြု၍ ခရစ်စမတ်ပွဲတော်၏ အငွေ့အသက်များ လွှမ်းခြုံကာ လူတိုင်းအပေါ် ရက်ရက်ရောရော၊ ကြင်ကြင်နာနာ၊ ချစ်ချစ်ခင်ခင် ဆက်ဆံခဲ့လေတော့သည်။
နောက်ခံ left|alt=Small boy asleep at work|ဖရဒ်ဘားနာ့ဒ်၏ စိတ်ကူးဖြင့် မှန်းဆဆွဲထားသော ဖိနပ်အရောင်တင်စက်ရုံ၌ အလုပ်လုပ်နေသည့် ဒစ်ကင်း ချားလ် ဒစ်ကင်းသည် အလယ်လတ်မိသားစုတစ်ခုတွင်ဖွားမြင်ခဲ့၍ ဖခင် ဂျွန်မှာ အသုံးဖြုန်းကြီးသောကြောင့် မိသားစု၌ ငွေရေးကြေးရေးပြဿနာများရှိသည်။
၁၈၂၄ တွင် ဖခင်ဂျွန်ကို လန်ဒန်မြို့၊ စဿာ့က် (Southwark) အရပ်ရှိ အကြွေးမဆပ်နိုင်သောသူများကို ထားသည့်ထောင် မာရှယ်လ်ဆီး (Marshalsea) ဆီသို့ ပို့ဆောင်ခဲ့ကြသည်။
ထိုစဉ်အသက် (၁၂) အရွယ်ရှိ ဒစ်ကင်းကိုလည်း ၎င်း၏စာအုပ်များအား ပေါင်နှံရောင်းချစေကာ ကျောင်းမှထွက်ခိုင်း၍ ဖိနပ်များ ပြောင်လက်အောင်တိုက်ချွတ်အရောင်တင်သည့် စက်ရုံတစ်ခုတွင် အလုပ်လုပ်စေခဲ့သည်။
စက်ရုံမှာ ညစ်ပတ်ပေရေပြီး ကြွက်များဖြင့် ပြည့်ဝှမ်းနေသည်။
ဒစ်ကင်း၏ အတ္ထုပ္ပတ္တိရေးဆရာ မိုက်ကယ် စလေးတာ (Michael Slater) က "တစ်ကိုယ်ရေတစ်ကာယနဲ့ လူမှုဘဝ နာကြည်းချက်" ဟုဖော်ပြထားသည်။
ဤသို့ အခြေနေများပြောင်းလဲသွားရခြင်းသည် ၎င်း၏အရေးအသား၊ သဘောထားများအပေါ် ကြီးကြီးမားမား အကျိုးသက်ရောက်မှုရှိခဲ့သည်။
၁၈၄၂ အကုန်တွင် အဓိကလက်ရာ ခြောက်ခုအပြင် ဝတ္ထုတို၊ ဝတ္ထုလတ်နှင့် အခြားပုံစံအချို့တို့ကို ရေးသားခဲ့ပြီး ထင်ရှားသော စာရေးဆရာတစ်ဦးဖြစ်နေခဲ့ပြီဖြစ်သည်။
ဒီဇင်ဘာ ၃၀ ၌ မာတင် ချာဇယ်လ်ဝစ် (Martin Chuzzlewit) ဝတ္ထုရှည်ကို လစဉ်မဂ္ဂဇင်း အခန်းဆက်ဝတ္ထုအဖြစ် စတင်ရေးသားခဲ့၍ ဒစ်ကင်း၏ အကြိုက်ဆုံးဝတ္ထုလည်းဖြစ်သည်။
သို့သော် ရောင်းအားမှာ စိတ်ပျက်ဖွယ်ရာဖြစ်၏။
ထို့ကြောင့် ယာယီအားဖြင့် ငွေကြေးပြဿနာအချို့ကို ရင်ဆိုင်ရပေသည်။